REPUBLIKA HRVATSKA

VARAŽDINSKA ŽUPANIJA

OPĆINA PETRIJANEC

OPĆINSKO VIJEĆE

KLASA: 015-08/19-01/78

URBROJ: 2186-06-01/19-13

Petrijanec, 28. studenoga 2019.

Na temelju članka 9. Zakona o naseljima (»Narodne novine«, broj 54/88) i članka 28. Statuta Općine Petrijanec (»Službeni vjesnik Varaždinske županije«, broj 16/13 i 52/17) Općinsko vijeće Općine Petrijanec na 22. sjednici održanoj dana 28. studenoga 2019. godine, donosi

**ODLUKU**

**o imenovanju ulica u naseljima Strmec Podravski, Zelendvor i Nova Ves Petrijanečka**

Članak 1.

Ovom Odlukom određuje se ime i protezanje nekih ulica u naseljima Strmec Podravski, Zelendvor i Nova Ves Petrijanečka.

Članak 2.

U naselju Strmec Podravski određuje se ime i protezanje sljedeće ulice:

**Zavrtna ulica** – koja se nalazi na kraju Vidovićeve ulice, a počinje od puta na kčbr. 925 u k.o. Družbinec i proteže na istok do Podravske ulice, te se nalazi na kčbr. 955 u k.o. Družbinec.

Članak 3.

U naselju Zelendvor određuje se ime i protezanje sljedeće ulice:

**Lovački put** – koji počinje na križanju kod sjevernog prilaza restoranu Zelendvor, tj. na križanju puteva na kčbr. 774 i 759 u k.o. Nova Ves Petrijanečka i proteže se na jugozapad do granice s naseljem Nova Ves Petrijanečka, a nalazi se na kčbr. 759 u k.o. Nova Ves Petrijanečka.

Članak 4.

U naselju Nova Ves Petrijanečka određuje se ime i protezanje sljedeće ulice:

**Zelendvorske ledine** – javna prometnica koja počinje na raskrižju Ulice grofova Bombelles u Zelendvoru, puta kraj kapele sv. Donata i puta na jug prema cesti za Novu Ves Petrijanečku, te se proteže na sjeverozapad uz granicu s naseljem Zelendvor, a nalazi se na kčbr. 768/5 i 768/1 u k.o. Nova Ves Petrijanečka.

Članak 5.

Državna geodetska uprava – Područni ured za katastar Varaždin će izvršiti upis imena i protezanja ulice utvrđene ovom Odlukom u Registar prostornih jedinica i odrediti odgovarajuće kućne brojeve.

Članak 6.

Imena ulica moraju se označiti natpisnim pločama, a svaka kuća kućnim brojem sukladno Pravilniku o načinu označavanja imena naselja, ulica i trgova te o obilježavanju zgrada brojevima.

Članak 7.

Ova Odluka stupa na snagu osmog dana od dana objave u »Službenom vjesniku Varaždinske županije«.

 Predsjednik Općinskog vijeća

 mr. sc. Martin Evačić, v. r.